Predkladacia správa


V zmysle § 3 ods. 2 zákona Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov riaditeľa Slovenskej informačnej služby odvoláva a vymenúva prezident Slovenskej republiky na návrh vlády.


Riaditeľ Slovenskej informačnej služby Ján Valko požiadal predsedu vlády SR o predloženie návrhu na jeho odvolanie z funkcie riaditeľa Slovenskej informačnej služby vláde SR.

Predkladaný návrh poveruje predsedu vlády SR predložiť prezidentovi Slovenskej republiky návrh na odvolanie Jána Valka z funkcie riaditeľa Slovenskej informačnej služby a návrh na vymenovanie Antona Šafárika do funkcie riaditeľa Slovenskej informačnej služby.


V súlade so zákonom č. 428/2002 Z. z. o ochrane osobných údajov v znení neskorších predpisov sa časť materiálu nesprístupňuje.

